## Metrovalencia oferix serveis especials de tramvia a Fira València per a acudir al certamen ‘2 Ruedas’

*** Del 24 al 26 se celebra el Saló de la Moto i la Bici al recinte firal
* La freqüència de pas serà de 20 minuts el divendres i entre 30 i 40 minuts el cap de setmana**

Metrovalencia posa en funcionament diversos serveis especials en la línia 4 de tramvia de Metrovalencia fins a Fira València, amb l’objectiu de facilitar l’accés a les persones que acudisquen al certamen de ‘2 Ruedas’, el Saló de la Moto i la Bici de València.

Durant la celebració de l’esdeveniment, el servei de tramvia circularà entre la parada de Doctor Lluch i la de Fira, i viceversa, amb una freqüència de pas de 20 minuts el divendres i entre 30 i 40 minuts el cap de setmana, entre les 6.00 i les 22.00 hores la jornada laborable i les 6.00 i les 23.00 hores dissabte i diumenge.

El divendres 24, el primer tramvia des de Beteró eixirà a les 6.00 hores i des de Doctor Lluch circularà a partir de les 6.30 hores, i l’últim, des d’esta parada, a les 21.29 hores; mentre que des de Fira, el primer ho farà a les 6.40 hores i l’últim a les 22.19 hores.

El dissabte 25, els primers tramvies des de Doctor Lluch partiran a les 6.00; 6.40; 7.20 i 8.00 hores, mentre que des de Fira els últims serveis eixiran a les 21.04; 21.34; 22.09 i 22.19 hores.

El diumenge 26, els primers tramvies des de Doctor Lluch circularan a les 7.20; 8.00; 8.40 i 9.40 hores, mentre que els últims des de Fira es desplaçaran des de les 21.04; 21.43; 22.09 i 22.19 hores.

Amb la finalitat d’agilitzar el servei, tots els tramvies que facen el recorregut fins a la Fira de Mostres ho indicaran en el rètol de destinació situat en la capçalera de la unitat. Juntament amb el tramvia, també es pot accedir a Fira València desplaçant-se fins a l’estació Les Carolines - Fira de la línia 2 de Metrovalencia.

Tots aquells usuaris que vullguen ampliar la informació d’horaris i freqüències d’este servei poden telefonar al 900 46 10 46 d’Atenció al Client de Metrovalencia. Esta informació també està disponible en la pàgina web de Metrovalencia [www.metrovalencia.es](http://www.metrovalencia.es/), les xarxes socials @metrovalencia i <facebook/metrovalencia.fgv> i l’app oficial.

Fecha: 23/11/2023